Oy Katselmusasiakas Ab 31.12.2021

Oy Energiakatselmoija Ab

Energiakatselmuksista vastaava

PL 111

12345 MALLILA

Tarjouspyyntö Motiva-energiakatselmuksesta

# 1 Tilattava palvelu

Pyydämme tarjoustanne liitteessä 1 esitetyn kiinteistön/kohteen Motiva-energiakatselmuksesta tämän tarjouspyyntökirjeen, sen liiteasiakirjojen ja voimassa olevien työ- ja elinkeinoministeriön energiakatselmustoiminnan ohjeiden ja vaatimusten mukaisesti.

Asiakas voi määritellä noudatettavan katselmusmallin tai pyytää katselmoijalta tai Motivasta lisätietoja sopivan ja tarkoituksenmukaisimman mallin valitsemiseksi.

Katselmoijan on tarjouksessaan esitettävä selkeästi toteutettava katselmusmalli.

Energiakatselmukseen sisältyy kohteen lämmön, polttoaineiden, sähkön ja veden kannattavien säästömahdollisuuksien selvitys valittavan katselmustoiminnan ohjeiden osalta soveliaimman katselmusmallin mukaisesti sekä uusiutuvien energiamuotojen käyttömahdollisuuksien arviointi kohteessamme.

Vaihtoehtoisesti: ...säästömahdollisuuksien selvitys valitun Motivan …………………. energiakatselmusmallin mukaisesti sekä uusiutuvien energiamuotojen käyttömahdollisuuksien arviointi kohteessamme.

Edellä mainitun lisäksi toimeksiantoon kuuluu

* avustaminen tarvittaessa Business Finlandin sähköiseen palveluun jätettävän katselmustuen hakemuksessa
* normaaliin hyvään katselmuskäytäntöön liittyvien mittausten lisäksi asiakkaan tärkeäksi arvioimat liitteessä 1 erikseen mainitut energiatehokkuuden edistämiseen liittyvät mittaukset
* luovutustilaisuuden yhteydessä pidettävä opastus-/koulutustilaisuus kohteen henkilökunnalle (noin 2 tuntia).

# 2

# Ostaja (jäljempänä Asiakas)

|  |  |
| --- | --- |
| **Asiakas** | **Oy Katselmusasiakas Ab** |
| Lä­hi­osoi­te | Vilman viertotie 12 |
| Pos­ti­nu­me­ro ja -toimipaikka | 98765 MALLILA |
| Yhteyshenkilö | Veli Veikkonen |
| Sähköpostiosoite | [veli.veikkonen@NN.fi](mailto:veli.veikkonen@NN.fi) |
| Pu­he­lin­nu­me­ro | (016) 8765 4321 |
| Te­le­fax | (016) 8765 4322 |

# 3 Kohteiden yleiskuvaus ja kohteisiin tutustuminen

Kohteena on asiakkaan kiinteistö/tuotantoyksikkö. Sen sijainti, rakennus-, laajennus- ja saneerausvuodet, järjestelmät, tilavuustiedot sekä tavanomaisesta poikkeavat talotekniset ja käyttöhyödykejärjestelmät sekä pääprosessilaitteet on esitetty liitteessä 1. Liitteessä esitetään myös kohteen nykyinen energiankäyttö, energiakustannukset sekä ulkoistetut ja kunnallistekniset liitynnät.

Kohteeseen on mahdollista tutustua paikan päällä pp.mm.vvvv kello xx tai erikseen kohdassa 2 mainitun yhteyshenkilön kanssa sovittavana ajankohtana.

Lisävaatimus/-edellytys, koskee erityisesti teollisuuskohteita:

Tullakseen hyväksytyksi tarjouksen jättäjän on tutustuttava kohteeseen paikan päällä. Kohteeseen on...

# 4 Tarjouksen sisältö

## 4.1 Toteutussuunnitelma

Tarjouksessa esitetään katselmuksen toteutussuunnitelma ja/tai viitataan TEM:n katselmusohjeisiin ja toteutus- ja raportointivaatimuksiin. Kaikissa tapauksissa arvostamme kuitenkin erityisesti suunnitelmaa, jossa katselmoija kuvaa tarkemmin ja yksityiskohtaisemmin suunnittelemaansa kohteemme katselmoinnin toteutusta ja sen erityispiirteitä.

Tarjouksessa tulee lisäksi ilmetä

1. katselmoijan resurssit ja resurssivaraukset
2. katselmoijan henkilö- ja projektireferenssit ja laatujärjestelmä
3. hinta.

## 4.2 Resurssit ja resurssivaraukset

*Henkilöresurssit*

Tarjouksessa pyydämme nimeämään seuraavat projektiin osallistuvat henkilöt sekä esittämään arvion ko. henkilöiden ajankäytöstä sekä henkilöille projektia varten tehtävät resurssivaraukset:

* **projektipäällikkö.** Tarjoukseen tulee liittää referenssitiedot katselmoijayrityksen katselmukseen osoittamasta projektipäälliköstä. Projektipäälliköstä arvioidaan kokemus energiakatselmusten projektinjohtotehtävistä ja kenttätöissä, muu työkokemus ja koulutus.
* **Motivan pätevöittämät lämpö- ja sähkövastuuhenkilöt.** Tar­joukseen tulee liittää referenssitiedot energiakatselmuksissa vastuuhenkilöinä toimivista lämpö- ja sähkövastuuhenkilöistä. Em. henkilöistä esitetään kokemus energiakatselmustehtävissä (johtaminen ja kenttätöiden suorittaminen), muu työkokemus, koulutus sekä Motiva-pätevyys.
* **energiakatselmuksen kenttätyön suorittajat ja muut katselmustyön suorittajat.** Tarjoukseen tulee liittää referenssitiedot niistä henkilöistä, jotka osallistuvat katselmuksen kenttätöihin sekä erityisiin asiantuntijatehtäviin. Näistä henkilöistä esitetään kokemus energiakatselmusten kenttätyöstä tai vastaavasti tekniikan alakohtainen asiantuntemus, muu työkokemus, koulutus yms.

Tarjouksessa nimettyjä henkilöitä katselmoija ei voi jälkeenpäin muuttaa ilman asiakkaan kirjallista suostumusta. Tiedot tai alustava suunnitelma mahdollisesti tarvittavista alihankinnoista esitetään tarjouksessa.

*Mittalaitteet*

Tarjoukseen pyydetään liittämään lista katselmustyössä käytettävissä olevista mittareista.

*Tarkennus teollisuuskohteisiin: Työturvallisuus- ym. kortit*

Tarjouksessa nimetyillä henkilöillä, jotka osallistuvat katselmointityöhön kohteessa, on oltava voimassaolevat työturvallisuus-, sähkötyöturvallisuus (sähkökatselmoija) ja ensiapu EA1-kortit. Kohteissa, missä käsitellään elintarvikkeita, katselmoijalta edellytetään hygieniapassia.

## 4.3 Referenssit

Tarjouksessa ilmoitetaan tiedot niistä referenssikohteista, joihin tarjouksen antaja haluaa viitata. Tarjoaja voi halutessaan antaa myös yhteystietoja tarjoajan toteuttamista vastaavista katselmuskohteista.

Tarjoukseen voi liittää myös seuraavia tietoja:

* katselmoijayrityksen laatujärjestelmä (laatujärjestelmä, auditoinnit jne.)
* energiakatselmusten ohjeistaminen laatujärjestelmässä
* projektin laatusuunnitelma/sisäinen laadunvarmistus.

## 4.4 Hinta

Tarjous voidaan pyytää myös tuntiveloituksella (kattohintaan rajattuna), jolloin pyydetään erittelemään matka-, kopio- yms. kulut

Tarjous pyydetään kiinteähintaisena kohteittain. Kaikki hinnat annetaan ilman arvonlisäveroa (ALV. 0 %).

# 5 Raportointi

Työn toteutuksessa ja raportoinnissa on huomioitava asiakkaan erityistarpeet ja painopistealueet energiatehokkuuden parantamiseksi. Raportin on noudatettava Motiva-energiakatselmusmallien mallisisällysluetteloita ja muita raportointia koskevia ohjeita. Katselmoija on vastuussa poikkeamisistaan aiheutuvista kustannuksista.

# 6 Aikataulu

Katselmoijan tulee käynnistää työ siten, että energiatukihakemus jätetään ……(kahden viikon)... sisällä tarjouksen hyväksymisestä, jolloin työ voidaan aloittaa nopeasti aloitusluvan saannin jälkeen. Esitietoja katselmuskohteesta voidaan kerätä jo ……… 202X. Lämmitysjärjestelmiin liittyvät mittaukset tulee tehdä lämmityskaudella 202X-202X siten, että ulkolämpötila on alle +5°C. Jos kohteessa on runsaasti jäähdytyslaitteita, on pääosa näihin kohdistuvista mittauksista tehtävä kesäkaudella 202X.

Hankkeen on oltava kokonaisuudessaan valmis NN.MM.202Y.

# 7 Laskutus + viivästyminen

Työ laskutetaan sopimuksen mukaan tai kuukausittain työn etenemisen mukaisesti kuitenkin siten, että viimeinen 20 % palkkiosta voidaan laskuttaa vasta, kun työ on kokonaisuudessaan tehty ja hyväksytysti raportoitu asiakkaalle. Jos työ viivästyy asiakkaasta riippumattomasta syystä kohdassa 6 esitetystä aikataulusta, voi asiakas jättää viivästyssakkona maksamatta 2 % kokonaispalkkiosta kultakin alkavalta viikolta. Kuitenkin korkeintaan 20 % kokonaispalkkiosta.

# 8 Tarjousten arvioimisperusteet

Tarjouksista valitaan se, joka on kokonaistaloudellisesti edullisin. Kokonaistaloudellisuutta arvioitaessa otetaan huomioon:

Motiva suosittelee painottamaan yrityksen ja **erityisesti toteutushenkilöiden kokemusta energiakatselmuksista sekä tarjouksesta nähtävää kiinnostusta ja asiantuntevuutta.** Motivan katselmusohjeet eivät kaikilta yksityiskohdiltaan määrittele tarkasti osatehtävien syvällisyyttä ja laajuutta vaan asiakkaalle ja katselmoijalle on jätetty mahdollisuus tapaus­kohtaiseen harkintaan.

1. projektihenkilöstön kokemus, koulutus ja resurssit sekä resurssivaraukset (painoarvo (nn %, esim. 40 %)
2. tarjouksesta todettava asiantuntevuus ja kiinnostus (mm %, esim. 20 %)
3. hinta (painoarvo oo %, esim. 30 %)
4. yrityksen projektireferenssit ja laatujärjestelmä (painoarvo pp %, esim. 10 %).

Tarjous hylätään, mikäli se ei ole tämän tarjouspyynnön mukainen tai jos tarjous saapuu tarjousten jättöajan jälkeen. Asiakas pidättää oikeuden hylätä kaikki tarjoukset.

***Huom!*** *Kunta-asiakkaat ja julkisten hankintojen lainsäädäntö: Tarjousten vertailuun käytetään liitteessä … esitettyä arviointilomaketta, jossa esitetään tarkemmin arvioitavien kohteiden painoarvot*

# 9 Tarjousaika ja tarjouksen jättäminen

Tarjouksen on oltava perillä kohdassa 2 esitetyssä osoitteessa vii­meistään pp.mm.vvvv klo hh.mm. Tarjouksen voi jättää suljetussa kirjekuoressa tai sähköpostilla. Kirjekuoreen tai sähköpostin otsikkotietoon on laitettava merkintä: “TARJOUS, Motiva-energiakatselmukset”. Tarjouksen on oltava voimassa vähintään xx (esim. 4) viikkoa tarjouksen viimeisestä jättämispäivästä.

# 10 Lisätiedot

Vastaamme mielellämme tätä tarjouspyyntöä koskeviin tiedustelui­hin. Yhteyshenkilömme yhteystiedot on esitetty kohdassa 2.

Oy Katselmusasiakas Ab

Veli Veikkonen

LIITTEET

1. Perustiedot energiakatselmuskohteista (*ei ohjeistettu tässä esimerkissä!*)
2. Henkilökuntaa, työaikoja, tuotantoa koskevat perusasiat
3. Kiinteistön pohjapiirustus/tehdasaluekartta
4. Toiminta-/prosessikaavio, pelkistetty
5. Kohteiden lämmön, polttoaineiden, sähkön ja veden kuukausikulutukset 3 edelliseltä vuodelta, ALV 0 %
6. Kohteen asiakasmääriä/tuotantoa tms. koskevat tiedot kolmelta 3 edelliseltä vuodelta
7. Kiinteistö ja vast. -katselmukset: Ilmanvaihtokoneiden ja sähkökeskusten paikannuskaaviot ja palvelualueet (tai muu järjestelmien laajuutta kuvaava liite)
8. Tarjousten arviointilomake (ei ohjeistettu tässä esimerkissä).)